एसियाडलाई तेक्वान्दोको प्रारम्भिक छनोट
चीनको हाङझाउमा हुने १९ औं एसियाली खेलकुदका लागि तेक्वान्दोको प्रारम्भिक छनोट प्रतियोगितामा शनिबार थप २० खेलाडी पहिलो चरणलाई छनोट भएका छन् । पहिलो दिन शुक्रबार २४ खेलाडी छनोट भएका थिए ।
काठमाडौँ — चीनको हाङझाउमा हुने १९ औं एसियाली खेलकुदका लागि तेक्वान्दोको प्रारम्भिक छनोट प्रतियोगितामा शनिबार थप २० खेलाडी पहिलो चरणलाई छनोट भएका छन् । पहिलो दिन शुक्रबार २४ खेलाडी छनोट भएका थिए ।कुल ४४ खेलाडीको छनोट गरिएको छनोट समितिका संयोजक तथा मुख्य प्रशिक्षक नवीनकुमार श्रेष्ठले जनाएका छन् । प्रत्येक तौलका शीर्ष तीन स्थान हात पार्ने खेलाडी प्रारम्भिक छनोटमा परेका हुन् ।पुरुष ६८ केजीमुनि पुलिसका वीरबहादुर महरा, आर्मीका सगुन श्रेष्ठ तथा वाग्मती प्रदेशका रोहित महर्जन र रञ्जित साउद छनोट भए । ६३ केजीमुनि पुलिसका गोविन्दबहादुर आले, मधेस प्रदेशका विक्रान्त डंगोल, वाग्मतीका रोजिन बमजन र एपीएफका मोहम्मद रफिक छानिए । ८० केजीमाथि आर्मीका भूपेन श्रेष्ठ, एपीएफका नीरज देउवा, वाग्मतीका मिलनकुमार बलामी र लुम्बिनी प्रदेशका आशुतोष बराल छनोट भए ।एकल पुम्से पुरुषमा पुलिसका कमल श्रेष्ठ, जितबहादुर बोटे र प्रेमबहादुर लिम्बु तथा आर्मीका कृष्णबहादुर तामाङ छानिए । महिलामा पुलिसकी पार्वती गुरुङ, प्रदेश १ का स्वस्तिका तामाङ र सुशिला राई तथा आर्मीकी प्रशंसा क्षेत्री छनोट भए ।मैत्री तेक्वान्दो च्याम्पियनसिप अर्को साताअन्तर्राष्ट्रिय खुला मैत्रीपूर्ण तेक्वान्दो च्याम्पियनसिप (आईओएफटीसी) को १३ औं संकरणमा तीन सयभन्दा बढी खेलाडीले भाग लिने भएको छ ।च्याम्पियनसिप मे १३ र १४ तारिखमा अमेरिकाको मिचिगन राज्यमा हुनेछ । च्याम्पियनसिपका लागि मे १० सम्म खेलाडी दर्ता खुला छ । तर ६ तारिखसम्म तीन सयभन्दा बढी खेलाडीले नाम दर्ता गराइसकेको आईओएफटीसीका स्थानीय इभेन्ट म्यानेजर अमुल गोर्खालीले जनाएका छन् । च्याम्पियनसिपको स्थानीय आयोजक एभरेस्ट तेक्वान्दो एकेडेमी छ । एकेडेमीका सञ्चालक तथा च्याम्पियनसिपका संयोजक लव गोर्खालीले खेलाडीको सहभागिता उत्साहजनक रहेको विज्ञप्तिमार्फत जनाएका छन् ।च्याम्पियनसिपमा अमेरिकाबाहेक ८ देशका खेलाडीले नाम दर्ता गराएका छन् । अमेरिकाभित्र पनि मिचिगनबाहेक ११ राज्यका खेलाडीले सहभागिता जनाउँदै छन् । गोर्खालीका अनुसार अमेरिकाका विभिन्न राज्यबाट ३२ नेपाली खेलाडीले नाम दर्ता गराएका छन् । क्यानडाबाट एक नेपालीसहित १३ खेलाडीको टुंगो लागेको छ । मेक्सिको, कतार, भारत, दक्षिण कोरिया, फिलिपिन्सबाट पनि खेलाडीले भाग लिनेछन् । च्याम्पियनसिपमा स्थानीय, जुनियरदेखि यूएस च्याम्पियन खेलेका सम्म खेलाडीले भाग लिने लव गोर्खालीको भनाइ छ । ‘सिनियर इभेन्टमा यूएसए तेक्वान्दोको अनुभव भएका खेलाडी पनि छन्, रेफ्रि पनि वर्ल्ड तेक्वान्दो र ओलम्पिक खेलाएका छन् ।’गोर्खालीले अब आफूहरु पाहुनाको स्वागतका लागि तयार रहेको बताए । ‘हामी रेडी टु गोमा छौं । सबै अतिथिको प्रतिक्षामा छौं । उहााहरुको स्वागतका लागि आतुर छौं ।’२००० देखि सुरु च्याम्पियनसिपलाई युनिभर्सल युनाइटेड नेप्लिज तेक्वान्दो महासंघ (यूयूएनटीएफ) र गैरआवासीय नेपाली संघ अमेरिकाको सहयोग रहनेछ । च्याम्पियनसिपको १२ औं संस्करण सन् २०१८ मा नेपालमा भएको थियो । १३ औं संस्करण कोभिडका कारण स्थगित भएको थियो ।